**Ministru kabineta noteikumu projekta “Noteikumi par muitas maksājumu parāda galvojumu preču muitošanai un Valsts ieņēmumu dienesta deponēto naudas līdzekļu uzskaites kontā avansā iemaksāto muitas maksājumu administrēšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Muitas likuma 26.panta otrā daļa, 27.panta ceturtā daļa un pārejas noteikumu 2.punkts, Pievienotās vērtības nodokļa likuma 85.panta astotās daļas 2.punkts, likuma “Par akcīzes nodokli” 32.panta septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz muitas maksājumu, t.sk. muitas nodokļa, akcīzes un pievienotās vērtības nodokļa maksājumu parāda galvojumu preču muitošanai uzskaites, atbrīvošanas un anulēšanas kārtību nosaka Ministru kabineta 2011.gada 6.septembra noteikumi Nr. 691 “Noteikumi par nodokļu parāda galvojumu preču muitošanai” (turpmāk – MK noteikumi Nr.691), savukārt Valsts ieņēmumu dienesta (turpmāk – VID) deponēto naudas līdzekļu uzskaites kontā iemaksāto līdzekļu administrēšanas kārtību nosaka Ministru kabineta 2006.gada 2.maija noteikumi Nr.346 “Noteikumi par Valsts ieņēmumu dienesta depozītu kontā avansā iemaksātā muitas nodokļa administrēšanu” (turpmāk – MK noteikumi Nr.346).Ar 2016.gada 1.maiju tiek piemērota Eiropas Parlamenta un Padomes 2013.gada 9.oktobra Regula (ES) Nr.952/2013, ar ko izveido Savienības Muitas kodeksu (turpmāk – regula Nr.952/2013), Komisijas 2015.gada 28.jūlija Deleģētā regula (ES) 2015/2446, ar ko papildina Eiropas Parlamenta un Padomes Regulu (ES) Nr.952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – regula Nr.2015/446, kā arī Komisijas 2015. gada 24. novembra Īstenošanas regula (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr.952/2013, ar ko izveido Savienības Muitas kodeksu (turpmāk – regula Nr.2015/2447). Minētajām regulām stājoties spēkā, spēku zaudēja Padomes 1992.gada 12.oktobra Regula (EEK) Nr.2913/92 par Kopienas muitas kodeksa izveidi (turpmāk – regula Nr.2913/92) un Komisijas 1993.gada 2.jūlija Regula (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi (turpmāk – regula Nr.2454/93).Ministru kabineta noteikumu projekts “Noteikumi par muitas maksājumu parāda galvojumu preču muitošanai un Valsts ieņēmumu dienesta deponēto naudas līdzekļu uzskaites kontā avansā iemaksāto muitas maksājumu administrēšanu” (turpmāk – noteikumu projekts) izstrādāts, ņemot vērā Muitas likuma 26.pantā un 27.pantā noteikto (regulējumu, kas bija ietverts MK noteikumos Nr.691 un MK noteikumos Nr.364, ietverot vienā normatīvajā aktā), kā arī regulā Nr.952/2013, regulā Nr.2015/2446 un regulā Nr.2015/2447 paredzētās izmaiņas muitas maksājumu parāda galvojumu preču muitošanai piemērošanā. 1. Noteikumu projekts paredz noteikt muitas maksājumu parāda galvojuma iesniegšanas, piešķiršanas, piemērošanas, apturēšanas, atjaunošanas un anulēšanas kārtību, muitas maksājumu parāda galvojuma apmēra noteikšanas, uzskaites un atbrīvošanas kārtību, prasības atbrīvošanai no muitas maksājumu parāda galvojuma iesniegšanas, kārtību, kādā iegūstams galvinieka statuss Eiropas Savienības (turpmāk - ES) tieši piemērojamo tiesību aktu muitas jomā izpratnē, un galvinieka tiesības un pienākumus, muitas maksājumu parāda samaksas termiņa atlikšanas un parāda kontroles un uzskaites kārtību, kā arī kārtību, kādā iemaksā, atmaksā un pārskaita valsts budžetā drošības naudu, pievienotās vērtības nodokļa parāda galvojuma veidus, iesniegšanas, pieņemšanas, piemērošanas, apmēra noteikšanas, uzskaites un dzēšanas kārtību, prasības personas atbrīvošanai no pievienotās vērtības nodokļa parāda galvojuma iesniegšanas; akcīzes nodokļa parāda galvojuma iesniegšanas, administrēšanas un dzēšanas kārtību; gadījumus, kad akcīzes nodokļa galvojums nav jāiesniedz, un nosacījumus, kuru izpildes gadījumā nodokļa maksātājam var samazināt galvojuma lielumu.Noteikumu projektā pārsvarā saglabāts MK noteikumos Nr.691 ietvertais regulējums, līdz ar to anotācijā ir uzskaitītas noteikumu projektā ietvertās izmaiņas attiecībā pret MK noteikumiem Nr.691. Normas, kas ir pārņemtas bez izmaiņām, tālāk nav aprakstītas.2. Noteikumu projekta 4.punktā ir noteiktas personas, kas var sniegt galvojumu un ir atbildīgas par muitas parādu. Atšķirībā no MK noteikumu Nr.691 8.punktā minētajam noteikumu projektā ir noteikts precīzāks personu uzskaitījums (bet pēc būtības personas ir tās pašas) un vairs netiek lietots termins – atbildīgā persona. Saskaņā ar noteikumu projekta 4.punktu galvojumu VID var iesniegt:- persona, kas saskaņā ar normatīvajiem aktiem muitas jomā ir atbildīga par muitas maksājumu parādu (turpmāk – parādnieks);- persona, kura var kļūt atbildīga par muitas maksājumu parādu, kas var rasties;- persona, kura vēlas saņemt pagaidu uzglabāšanas vietas darbības vai arī īpašas procedūras atļauju. Persona VID iesniedz pieteikumu attiecīgās atļaujas saņemšanai kopā ar galvojumu. - regulas Nr.952/2013 89.panta 3.punktu otrajā teikumā noteikts, ka muitas dienesti var arī atļaut, ka galvojumu sniedz persona, kas nav persona, kurai galvojums tiek pieprasīts. Līdz ar to galvojumu var iesniegt jebkura cita persona.3. Regulas Nr.952/2013 97.pants paredz, ka, ja muitas dienesti konstatē, ka iesniegtais galvojums nenodrošina muitas parādam atbilstīgās ievedmuitas vai izvedmuitas nodokļa summas vai citu maksājumu samaksu noteiktajā termiņā, vai, ja vairs nav pārliecības, ka tas to nodrošinās, vai, ja tas nav pietiekams, lai to nodrošinātu, tie pieprasa jebkurai no 89.panta 3.punktā minētajām personām pēc pašas izvēles vai nu sniegt papildu galvojumu, vai aizstāt sākotnējo galvojumu ar jaunu galvojumu. Ņemot vērā regulas Nr.952/2013 97.pantā noteikto, noteikumu projekta 5.punktā ir iekļauta jauna norma, kas paredz, ka VID par vienu muitas maksājumu parādu var tikt iesniegti vairāki vienreizēji galvojumi un tos var iesniegt vairākas noteikumu projekta 4.punktā minētās personas. Līdz ar to noteikumu projekts paredz, ka regulas Nr.952/2013 97.pantā noteiktajās situācijās noteikumu projekta 4.punktā minētās personas par muitas maksājumu parādu atbild proporcionāli sniegtajai galvojuma daļai. Šis sadalījums ir būtisks muitas maksājumu piedziņas gadījumos.4. Regulas Nr.952/2013 89.panta 9.punktā noteikts, ka muitas dienesti var piešķirt atbrīvojumu no prasības sniegt galvojumu, ja nodrošināmā ievedmuitas vai izvedmuitas nodokļa summa nepārsniedz statistiskās vērtības slieksni, kas ir noteikts deklarācijām 3.panta 4.punktā Eiropas Parlamenta un Padomes Regulā (EK) Nr. 471/2009 (2009. gada 6. maijs) par Kopienas statistiku attiecībā uz ārējo tirdzniecību ar ārpuskopienas valstīm (turpmāk – Regula Nr.471/2009) Saskaņā ar Regulas Nr.471/2009 3.panta 4.punktu, metodikas apsvērumu dēļ ārējās tirdzniecības statistikā neiekļauj noteiktas preces vai pārvietojumus. Tas attiecas uz monetāro zeltu un likumīgiem maksāšanas līdzekļiem; uz precēm, kuras paredzētas diplomātiskam vai tam līdzīga rakstura lietojumam; uz preču pārvietojumiem starp importēšanas un eksportēšanas dalībvalsti un to nacionālajiem bruņotajiem spēkiem, kas izvietoti ārvalstīs, kā arī uz noteiktām precēm, ko iegādājas vai atsavina ārvalstu bruņotie spēki; uz īpašām precēm, kas nav komercdarījuma priekšmets; uz mākslīgo pavadoņu nesējraķešu pārvietojumiem pirms to palaišanas; uz precēm, ko paredzēts remontēt, un precēm pēc remonta; uz precēm, kas paredzētas pagaidu lietošanai, un precēm pēc tās; uz precēm, ko izmanto kā personalizētas informācijas un lejupielādētas informācijas nesējus; un uz muitā mutiski deklarētām precēm, kuras ir vai nu pēc būtības komerciālas un ar vērtību, kas nepārsniedz EUR 1 000 vērtības vai 1 000 kilogramu neto masas muitas robežvērtību, vai arī pēc būtības nekomerciālas.Noteikumu projekta 10.punktā, realizējot regulas Nr.952/2013 89.panta 9.punktā doto iespēju dalībvalstīm paredzēt, ka muitas iestāde var piešķirt atbrīvojumu no prasības iesniegt galvojumu, tiek noteikts, ka piemērojot muitas procedūras (izņemot muitas procedūru – laišana brīvā apgrozībā un muitas procedūru – tranzīts), atbrīvojumu no prasības sniegt galvojumu muitas maksājumu parādam piemēro tādam muitas maksājumu parādam, kas var rasties, noformējot vienu vai vairākas muitas deklarācijas, par kurām kopējā nodrošināmā muitas maksājuma parāda summa nepārsniedz regulas Nr.952/2013 89.panta 9.punktā noteikto statistiskās vērtības slieksni. Šo atbrīvojumu var piemērot noteikumu projekta 4.2.apakšpunktā minētā persona *(*persona, kura var kļūt atbildīga par muitas maksājumu parādu, kas var rasties*),* ja tā ir saņēmusi regulas Nr.952/2013 89.panta 5.punktā un kādu no regulas Nr.952/2013 148., 182. vai 211. pantā noteiktajām atļaujām vai regulas Nr.952/2013 39.pantā minēto atzītā uzņēmēja statusu, vai Pievienotās vērtības nodokļa likuma 85.pantā noteikto atļauju piemērot īpašo nodokļa režīmu preču importa darījumos, vai ir universālā pasta pakalpojuma sniedzējs.Tāpat tiek noteikumu projektā tiek paredzēts, ka, ja attiecīgā persona piemēro augstāk minēto atbrīvojumu muitas procedūrā - pagaidu uzglabāšana, tai kopā ar muitas deklarāciju Valsts ieņēmumu dienestā jāiesniedz parakstītu aprēķinu par muitas maksājumu parādu, kas var rasties, kurā tiek norādīts preču pavaddokumenta numuru, tā izsniegšanas datumu un preces vērtību, no kuras tiek aprēķināts muitas maksājumu parāds, kas var rasties.Tā kā nepieciešams nodrošināt paredzēto izmaiņu iestrādāšanu muitas informatīvajās sistēmās, noteikumu projekta 10., 11., 12. un 13.punkts stāsies spēkā 2018.gada 1.martā. 5. Noteikumu projekta 12.1.apakšpunktā ir noteikts jauns nosacījums, ka Muitas likuma 8.pantā noteiktajos gadījumos galvojums par muitas maksājumu parādu, kas radies vai var rasties nav jāiesniedz*,* t.i., ja muitas maksājumu summa vienā muitas deklarācijā (aprēķināta pārbaudes laikā pēc preču izlaišanas) nepārsniedz 10 *euro*.6. Saskaņā ar regulas Nr.952/2013 94.panta 1.punktu regulas Nr.952/2013 92.panta 1.punkta b) apakšpunktā minētais galvinieks ir trešā persona, kas veic uzņēmējdarbību Savienības muitas teritorijā. Galvinieks ir to muitas dienestu apstiprināts, kas pieprasa galvojumu, ja vien galvinieks nav kredītiestāde, finanšu iestāde vai apdrošināšanas sabiedrība, kas akreditēta Savienībā saskaņā ar spēkā esošiem Savienības noteikumiem. Ņemot vērā minēto, noteikumu projektā daļēji ir saglabāts MK noteikumu Nr.691 regulējums par personām, kurām var piešķirt galvinieka statusu, ar atšķirību, ka galvinieka statusu persona, kura ir saņēmusi atļauju kredītiestādes darbībai vai licenci apdrošināšanas, vai pārapdrošināšanas sabiedrības darbībai ES (personas, kas saskaņā ar MK noteikumu Nr.691 regulējumu saņēma galvinieka statusu VID), nav vairs nepieciešams saņemt VID atļauju, lai kļūtu par galvinieku. Savukārt, personas, kuras nav kredītiestādes vai apdrošināšanas vai pārapdrošināšanas sabiedrības, galvotāja statusu var iegūt, ja tiek izpildītas noteikumu projekta 17. un 18.punktā noteiktās prasības. Persona, kura vēlas saņemt VID apstiprinājumu galvinieka statusam, iesniedz VID iesniegumu par galvinieka statusa piešķiršanu. Iesniegumā nepieciešams norādīt galvojuma apjomu un darbības, kurām tā vēlas izsniegt galvojumu. Tāpat VID vērtēs personas atbilstību galvinieka statusam, ievērojot šādus kritērijus:* tai jābūt reģistrētai Latvijas Republikā;
* tai jābūt stabilam finansiālajam stāvoklim., t.i., kopējais likviditātes koeficients nedrīkst būt mazāks par divi. Šīs koeficients norāda uz uzņēmuma spēju savlaicīgi un pilnā apmērā norēķināties par savām īstermiņa saistībām. Saskaņā ar finanšu analīzes teoriju šim koeficientam ir jābūt robežās no viens līdz trīs, optimāls ir divi. Saskaņā ar Lursoft datiem 2011.gadā Latvijā vidējais rādītājs ir 1.0924. Ņemot vērā, ka personai, kas pretendē kļūt par galvinieku ir jābūt finansiāli stabilai, prasībām ir jābūt pietiekami stingrām. Otrs kritērijs ir finansiālās stabilitātes koeficients jeb maksātspējas rādītājs, kuram atbilstoši teorijai nevajadzētu būt lielākam par viens.
* tāpat persona, skaitot no dienas, kad tā iesniegusi iesniegumu par galvinieka statusa piešķiršanu VID, pirms vairāk nekā diviem gadiem ir reģistrējusi saimniecisko darbību iekšzemē un kopš reģistrācijas dienas nepārtraukti veicis saimniecisko darbību;
* personai nedrīkst būt nodokļu, nodevu un citu valsts noteikto obligāto maksājumu parādu vai attiecīgo maksājumu termiņi ir pagarināti (atlikti, sadalīti) nodokļu jomu reglamentējošos normatīvajos aktos noteiktajā kārtībā un tā veic maksājumus saskaņā ar nodokļu administrācijas lēmumu (nomaksas grafiku) vai nodokļu administrācijas lēmuma izpilde ir apturēta uz pirmstiesas izskatīšanas laiku vai saskaņā ar Muitas likuma 11.panta trešo daļu;
* persona gada laikā pirms iesnieguma iesniegšanas par galvinieka statusa piešķiršanu nedrīkst būt sodīta par nodokļu aprēķina vai nodokļu maksāšanas kārtības nosacījumu pārkāpumiem;
* personas (juridiskas personas), kura vēlas saņemt VID apstiprināta galvinieka statusu, valdes vai padomes loceklis nav atzīts par vainīgu noziedzīgā nodarījumā, valsts ieņēmumu jomā, muitas lietu jomā, par noziedzīgi iegūtu līdzekļu legalizēšanu, par piesavināšanos, neatļautu labumu pieņemšanu, komerciālo uzpirkšanu, kukuļņemšanu, kukuļdošanu, kukuļa piesavināšanos vai starpniecību kukuļošanā vai ja par minētajiem noziedzīgiem nodarījumiem personai (juridiskai personai) saskaņā ar Krimināllikumu nav piemērots piespiedu ietekmēšanas līdzeklis.

Iegūstot galvinieka statusu persona uzņemas saistības samaksāt nodrošināto muitas parādam atbilstīgo ievedmuitas vai izvedmuitas nodokļa summu un citu maksājumu summu (pievienotās vērtības nodokli vai/un akcīzes nodokli).Lai nodrošinātu, ka VID piešķir galvinieka statusu tikai uzticamām personām, atbilstoši noteikumu projekta 18.5.apakšpunktam, ir nepieciešams noteikt ierobežojošākus statusa saņemšanas nosacījuma kritērijus – arī tādus gadījumus, kad persona ir atzīta par vainīgu par noziedzīgiem nodarījumiem valsts ieņēmumu jomā, muitas lietu jomā, par noziedzīgi iegūtu līdzekļu legalizēšanu, koruptīva rakstura noziedzīgos nodarījumos – neatļauta labumu pieņemšana, komerciālā uzpirkšana, kukuļņemšana, kukuļdošana, kukuļa piesavināšanās vai starpniecība kukuļošanā. Koruptīva rakstura noziedzīgi nodarījumi pēc būtības ir atzīstami par tīši (ar nodomu) izdarītiem nodarījumiem, proti, kad persona apzinājusies savas darbības kaitīgumu un paredzējusi nodarījuma kaitīgās sekas. Tā kā paredzēts, ka galvinieka statusa saņēmēji būs arī juridiskas personas un tām par noziedzīgiem nodarījumiem Krimināllikuma 12.pantā noteiktais atbildības veids ir piespiedu ietekmēšanas līdzekļa piemērošana, tad par galvinieka statusa saņemšanas ierobežošanas kritēriju ir jānosaka piespiedu ietekmēšanas līdzekļa piemērošanu;* persona galvojuma darbībām bankā ir izveidojusi galvojuma apjoma apmērā naudas līdzekļu uzkrājuma depozīta kontu iespējamā nodokļa parāda segšanai. Par minēto naudas līdzekļu uzkrājuma depozīta kontu persona VID iesniedz bankas izsniegtu apliecinājumu.

7. Noteikumu projekta 19.punktā minētie pienākumi attiecas uz visām personām, kas darbojas kā galvinieks, gan uz personu, kura ir saņēmusi atļauju kredītiestādes darbībai vai licenci apdrošināšanas vai pārapdrošināšanas sabiedrības darbībai ES, gan uz personu, kura ir saņēmusi VID apstiprinājumu kļūt par galvinieku.8. Noteikumu projekta 21.punktā ir noteikts, ka VID informē galvinieku par to muitas deklarāciju, par kurās aprēķināto muitas maksājumu parādu galvinieks ir sniedzis savu galvojumu, pārbaudes uzsākšanu. Savukārt noteikumu projekta 22.-23.punktā ir noteikti termiņi, kādos VID var vērsties pie galvinieka, ja muitas maksājumu parāds nav samaksāts noteiktajā termiņā vai apmērā.9. Noteikumu projekta 27.punktā ir noteikti gadījumi, kad VID aptur galvinieka statusu, kas ir apstiprināts saskaņā ar noteikumu projekta 18.punktu, piemēram, galvinieks neatbilst galvinieka apstiprināšanas statusam, galvinieks nav pildījis kādu no pienākumiem, t.sk., nav veicis muitas maksājumu samaksu pēc VID pieprasījuma (ja deklarētājs, galvinieka klients nav veicis muitas maksājumus). Savukārt noteikumu projekta 29.punktā ir noteikts, kā galvinieka statuss var tikt atjaunots. Noteikumu projekta 30.punktā uzskaitīti apstākļi pēc kuru iestāšanās galvinieka statuss var tikt anulēts.10. Noteikumu projekta 29.punktā tiek noteikti apstākļi, kuriem izpildoties VID anulē galvinieka statusu. VID anulē galvinieka statusu, ja 30 dienu laikā no dienas, kad pieņemts lēmums apturēt galvinieka statusu, galvinieks nav novērsis galvinieka statusa apturēšanas iemeslus; galvinieks nav ievērojis noteikumu 25.punktā noteiktās prasības vai saņemts galvinieka iesniegums par galvinieka statusa anulēšanu.Savukārt ar noteikumu projekta 30.pnktu tiek noteikts, kad VID galvojumu nepieņem. VID galvojumu nepieņem, ja:-persona, kura izsniegusi galvojumu, nav galvinieks saskaņā ar regulas Nr.952/2013 94.pantu;- noteikumu projekta 16.1.apakšpunktā minētā persona (persona, kura ir saņēmusi atļauju kredītiestādes darbībai vai licenci apdrošināšanas vai pārapdrošināšanas sabiedrības darbībai Eiropas Savienībā) nav ievērojusi kādu no noteikumu projekta 19.1., 19.2., 19.6.apakšpunktā vai 25.punktā minētajām prasībām;- ES normatīvajos aktos muitas jomā ir noteikts cits galvojuma veids.11. Noteikumu projekta 3.nodaļa ir papildināta ar gadījumiem, ja drošības naudu kā galvojuma veidu iemaksā cita persona, kura nav persona, kurai galvojums tiek prasīts atbilstoši regulas Nr.952/2013 89.panta 3.punktam. Šāda situācija ir iespējama gadījumā, ja personai, kurai galvojums tiek prasīts, nav pietiekami līdzekļi iemaksāt drošības naudu. 12. Noteikumu projekta 45.punkts ir papildināts, nosakot, ka vienreizējo galvojumu izmanto, lai vienu reizi piemērotu vienu pagaidu uzglabāšanu, kas saskaņā ar regulu Nr.952/2013 nav muitas procedūra.Noteikumu projekta 46.punktā tiek paredzēts, ka pirms muitas deklarācijas iesniegšanas, VID reģistrē vienreizējo galvojumu, kas sniegts kā galvinieka saistības atbilstoširegulas Nr.2015/2447 151.panta 5.punktam. Tiek paredzēts, ka vienreizējā galvojuma reģistrēšanai persona (kurai izsniegts vienreizējā galvojuma dokuments) vai tās pilnvarotais pārstāvis jebkurā VID muitas kontroles punktā iesniedz vienreizējā galvojuma dokumenta divus eksemplārus (oriģinālus). Tāpat tiek paredzēts, ka viens vienreizējā galvojuma dokumenta eksemplārs tiek izsniegts personai, kura iesniedza vienreizējā galvojuma dokumentu, vai tās pilnvarotajam pārstāvim, otrs paliek VID.Tā kā nepieciešams nodrošināt paredzēto izmaiņu iestrādāšanu muitas informatīvajās sistēmās, noteikumu projekta 46. un 47.punkts stāsies spēkā 2017.gada 2.oktobrī.Saskaņā ar noteikumu projekta 48.punktu tiek paredzēts, ka vienreizējais galvojums zaudē spēku, ja ir beidzies vienreizējā galvojuma derīguma termiņš vai galvinieks anulējis galvojumu.13. Noteikumu projekta 50.punktā tiek paredzēts, ka VID nosaka vispārējā galvojuma vai atbrīvojuma no galvojuma atsauces summu, pamatojoties uz savā rīcībā esošo informāciju un personas, kura vēlas saņemt vispārējo galvojumu vai atbrīvojumu no galvojuma, sagatavotajiem aprēķiniem par precēm, kurām piemērotas attiecīgās muitas procedūras vai pagaidu uzglabāšana iepriekšējos 12 mēnešos. 14. Noteikumu projekta 52.punktā tiek paredzēts, ka VID atļauj izmantot vispārējo galvojumu vai atbrīvojumu no galvojuma muitas procedūras vai pagaidu uzglabāšanas nodrošināšanai, ja persona, kura vēlas saņemt vispārējā galvojuma atļauju, atbilst regulas Nr.952/2013 95.pantā, regulas Nr.2015/2447 158.pantā un regulas Nr.2015/2446 84.pantā noteiktajām prasībām. Lai persona saņemtu atļauju izmantot vispārējo galvojumu vai atbrīvojumu no galvojuma un veiktu darbības ar vispārējo galvojumu vai atbrīvojumu no galvojuma, tai VID jāiesniedz noteikuma projekta 51.punktā noteiktos dokumentus.Vispārējā galvojuma atļauju vai atbrīvojumu no galvojuma personai piešķir, ja tā veic uzņēmējdarbību Savienības muitas teritorijā, nav izdarījusi Muitas likuma 28.pantā minētos pārkāpumus, regulāri izmanto attiecīgās muitas procedūras vai pagaidu uzglabāšanu vai atbilst kritērijam – praktiski kompetences vai profesionālās kvalifikācijas standarti, kas tieši saistīti ar veikto darbību. Kritēriju – profesionālās kvalifikācijas standarts – uzskata par izpildītu, ja pieteikuma iesniedzējs vai personas, kuras atbild par pieteikuma iesniedzēja muitas jautājumiem, ir pabeigušas apmācību par muitas lietu regulējošiem normatīvajiem aktiem, muitas procedūru un pagaidu uzglabāšanas piemērošanu, preču klasificēšanu, muitas vērtības un preču izcelsmes noteikšanu, galvojumu izmantošanu, preču uz kurām attiecas ierobežojumi/aizliegumi vai tirgus uzraudzības pasākumi kontroli. Personai jāiesniedz sertifikāta/apliecības kopija par mācību kursa pabeigšanu.Lai novērtētu personas atbilstību regulas Nr.2015/2446 84.panta 1. un 2.punktā noteiktajām prasībām (vispārējā galvojuma ar samazinātu summu līdz 50% un vispārējā galvojuma ar samazinātu summu līdz 30% saņemšanai), personai VID jāiesniedz informācija par uzņēmuma organizatorisko struktūru, darbinieku aizvietošanas kārtību (minētā kārtība var būt noteikta darbinieku amatu aprakstos, rīkojumā par aizvietošanu vai citā uzņēmuma dokumentā), kārtību kādā tiek/vai tiks sniegta informācija muitas dienestam par konstatētajām neatbilstībām (norādot atbildīgo personu (-as) par informācijas sniegšanu, informācijas sniegšanas veidu), informācija par iekšējiem kontroles pasākumiem (piemēram, datu ierakstu integritātes pārbaudes, preču atbilstības pavaddokumentiem pārbaudes u.c.), kuri uzņēmumā tiek īstenoti, lai noteiktu un labotu kļūdas un noteiktu, un novērstu nelikumīgus vai neatbilstīgus darījumus. Personas finansiālais stāvoklis un spēja pildīt saistības attiecībā uz to atsauces daļu ko nesedz galvojums, tiek izvērtēta pamatojoties uz pēdējo trīs gadu pārskatos norādītajiem datiem. Apgrozāmā kapitāla aprites koeficients (apgrozāmo līdzekļu kopsumma/īstermiņa saistību kopsumma) nedrīkst būt mazāks par 1. Īstermiņa saistību īpatsvars bilancē (īstermiņa saistību kopsumma/bilances kopsumma) nedrīkst būt lielāks par 0,5. Papildu MK noteikumos Nr.691 noteiktajiem finanšu rādītājiem tiek izvērtēta neto aktīvu pozīcija (kopējie aktīvi – kopējās saistības). Minētā vērtība nedrīkst būt negatīva. Neto aktīvu pozīcija ir svarīgs rādītājs, kas var liecināt par pieteikuma iesniedzēja rīcībspēju ilgtermiņā un tā spēju kārtot savus parādus. Lai novērtētu personas atbilstību regulas Nr.2015/2446 84.panta 3.punktā noteiktajām prasībām, atbrīvojuma no galvojuma saņemšanai, personai bez iepriekš uzskaitītajiem dokumentiem papildus VID jāiesniedz informācija par kārtību dokumentācijas uzglabāšanai un arhivēšanai (tai skaitā, norādot uzņēmumā noteiktos pasākumus dokumentu aizsardzībai pret nesankcionētu piekļuvi, kā arī tīšu dokumentu iznīcināšanu vai nozaudēšanu), informācijas tehnoloģiju drošības politiku (norādot piekļuves līmeņus datorsistēmām, paroļu piešķiršanas/anulēšanas kārtību, datu dublēšanas biežumu, datorsistēmu darbības nepārtrauktības/ negadījuma seku novēršanas plānu). Ja persona veic kādas darbības ar precēm uz kurām attiecas ierobežojumi/aizliegumi vai tirgus uzraudzības pasākumi (piemēram, stratēģiskas nozīmes preces, prekursori, radioaktīvas vielas u.c.), papildus jāiesniedz informācija par kārtību licenču un atļauju apstrādei.15. Saskaņā ar Muitas likuma 27.panta ceturto daļu Ministru kabinets nosaka kārtību, kādā administrē VID deponēto naudas līdzekļu uzskaites kontā avansā iemaksātos muitas maksājumus.Noteikumu projektā ir iekļautas normas par VID deponēto naudas līdzekļu uzskaites kontā iemaksāto līdzekļu administrēšanas kārtību (noteikumu projekta 5. nodaļa (68.- 73.punkts)). 16. Ņemot vērā Muitas likumā lietoto terminoloģiju, noteikumu projektā attiecīgi tiek precizēta terminoloģija, piem., šobrīd MK noteikumos Nr.346 lietotais termins “depozītu konts” tiek aizstāts ar terminu, “Valsts ieņēmumu dienesta deponēto naudas līdzekļu uzskaites konts”. 17. Noteikumu projekta 68.punktā tiek paredzēts, ka VID piešķir personai avansa maksātāja statusu un lietotāja tiesības avansa maksājumu administrēšanai VID elektroniskajā datubāzē lietošanai, pamatojoties uz personas iesniegumā par VID deponēto naudas līdzekļu uzskaites kontā iemaksāto avansa maksājumu izmantošanu muitas maksājumu parāda segšanai norādīto informāciju (tās personas vārds, uzvārds, personas kods un elektroniskā pasta adrese, kurai tiks piešķirtas lietotāja tiesības VID elektroniskās datubāzes lietošanai).18. Noteikumu projekta 70.punktā iekļauts papildus nosacījums, ka anulējot muitas deklarāciju, avansa iemaksa, kura izmantota anulētajā muitas deklarācijā aprēķinātā muitas parāda segšanai, turpmāk izmantojama nākamajās muitas deklarācijās aprēķinā muitas parāda segšanai.19. Ņemot vērā minēto, noteikumu projekta 71.punktā tiek paredzēts, ka VID 15 dienu laikā pēc personas iesnieguma saņemšanas pieņem lēmumu par VID deponēto naudas līdzekļu uzskaites kontā uzkrātās iemaksas atmaksu vai novirzīšanu citu nodokļu maksājumu segšanai un atmaksā personai VID deponēto naudas līdzekļu uzskaites kontā uzkrātās iemaksas, pārskaitot tās uz iesniegumā norādīto norēķinu kontu, vai novirza personas norādīto nodokļu maksājumu segšanai. 20. Muitas likuma pārejas noteikumu 21.punkta 4.apakšpunktā un 9.apakšpunktā noteikts, ka līdz attiecīgo Ministru kabineta tiesību aktu spēkā stāšanās dienai, bet ne ilgāk kā līdz 2017.gada 1.augustam, ir spēkā MK noteikumi Nr.346 un MK noteikumi Nr.691. |
| 3. | Projekta izstrādē iesaistītās institūcijas | VID |
| 4. | Cita informācija | Nav |
|  |  |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta mērķgrupa ir personas, kuras:1) piesaka precēm muitas procedūras (izmanto galvojumus preču muitošanas procesā) vai kuras piemēro precēm pagaidu uzglabāšanu; 2) sniedz galvojumu muitas maksājumu parādam, kas ir radies vai kas, var rasties;3) saņems galvinieka statusu;4) veic muitas maksājumus par preču laišanu brīvā apgrozībā iemaksā avansā VID deponēto naudas līdzekļu uzskaites kontā (šobrīd tādas ir 111 personas). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē tautsaimniecību un nerada papildu administratīvo slogu.  |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Cita informācija | Nav |
|  |  |  |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.952/2013, regula Nr.2015/2446, regula Nr.2015/2447.  |
| 2. | Citas starptautiskās saistības | Nav |
| 3. | Cita informācija | Nav |
|  |  |  |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.952/2013Regula Nr.2015/2446Regula Nr.2015/2447 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.952/2013 89.panta 3.punktsRegulas Nr.952/2013 89.panta 5.punktsRegulas Nr.952/2013 89.panta 9.punktsRegulas Nr.952/2013 94.panta 1.punktsRegulas Nr.952/2013 48.pants Preambulas 36.apsvērumsRegulas Nr.2015/2446 85.pantsRegulas Nr.2015/2447 244.pantsRegulas Nr.952/2013 48.pantsRegulas Nr.952/2013 56.panta 4.punkts, Regulas Nr.2015/2447 151.panta 5. un 7.punktsRegulas Nr.2015/2447 151.panta 6.un 7.punktsRegulas Nr.952/2013 95.pants, regulas Nr.2015/2446 84.pantsRegulas Nr. 952/2013 111.panta 6.punkts | 4.4.apakšpunkts5.punkts10.punkts16.punkts21.punkts23.punkts33.punkts34.punkts35.punkts46.punkts51.2.apakšpunkts52.punkts55.punkts | Tiek ieviests pilnībāTiek ieviests pilnībāTiek ieviests pilnībāTiek ieviests pilnībāTiek ieviests pilnībāTiek ieviests pilnībāTiek ieviests pilnībāTiek ieviests pilnībāTiek ieviests pilnībāTiek ieviests pilnībāTiek ieviests pilnībāTiek ieviests pilnībāTiek ieviests pilnībā | Neparedz stingrākas prasībasNeparedz stingrākas prasībasNeparedz stingrākas prasībasNeparedz stingrākas prasībasNeparedz stingrākas prasībasNeparedz stingrākas prasībasNeparedz stingrākas prasībasNeparedz stingrākas prasībasNeparedz stingrākas prasībasNeparedz stingrākas prasībasNeparedz stingrākas prasībasNeparedz stingrākas prasībasNeparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par noteikumu projekta izstrādes uzsākšanu 2016.gada 5.februārī Finanšu ministrijas tīmekļvietnē sadaļā “Sabiedrības līdzdalība”.Noteikumu projekts pēc tā pieņemšanas tiks publicēts oficiālajā izdevumā “Latvijas Vēstnesis”, kā arī interneta portālā [www.likumi.lv](http://www.likumi.lv) |
| 2. | Sabiedrības līdzdalība projekta izstrādē | Noteikumu projekts un tā anotācija tika nosūtīti viedokļa izteikšanai Latvijas Tirdzniecības un rūpniecības kamerai, Latvijas Tranzīta biznesa asociācijai, Latvijas Loģistikas asociācijai, Latvijas Nacionālajai kravas ekspeditoru un loģistikas asociācijai un Latvijas Darba devēju konfederācijai, Latvijas Apdrošināšanas asociācijai, Latvijas Komercbanku asociācijai*.* |
| 3. | Sabiedrības līdzdalības rezultāti | Par noteikumu projektu tika saņemti viedokļi no Latvijas Tranzīta biznesa asociācijas, Latvijas Loģistikas asociācijas, Latvijas Nacionālajai kravas ekspeditoru un loģistikas asociācijas, Latvijas Apdrošināšanas asociācijas un Latvijas Komercbanku asociācijas.  |
| 4. | Cita informācija | Nav |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Normatīvā akta izpildi nodrošinās VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina VID līdzšinējās funkcijas un uzdevumus, neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav |

Anotācijas III un IV sadaļa – noteikumu projekts šīs jomas neskar.

Finanšu ministre Dana Reizniece-Ozola

Tomiņa, 67095566

Irita.Tomina@fm.gov.lv